TINE valgte opprinnelig å selge den økologiske melken under et eget merkenavn fordi man var bekymret for at den økologiske melken skulle ødelegge omdømmet til den konvensjonelle melken, ved å gi inntrykk av at økologisk var bedre enn ikke-økologisk. Samtidig ønsket TINE å ha et økologisk produkt for å posisjonere seg i forhold til fremtidige markedsendringer. I 1999 stod Dalsgården for mindre enn 1 % av TINEs salg av lettmelk; i Danmark og Sverige hadde den økologiske melken til sammenligning en markedsandel på 25 og 17 %.